abolitie joes thomaessoone
kaerle etc. allen den ghenen die dese onse brieve sullen sien
oft hoiren lesen saluyt wy hebben ontfangen die supplicatie
van joes thomaessoone arm scamel huysman belast met huysvrouwe
ende vyf levende kynderen inhoudende hoe dat hy suppliant zekere
jaeren geleden geweest zynde onder schouthet van geffene
is by onsen procureur general in brabant te rechte geport ende
criminelyck beticht ter saken van dat een geheeten aert van
lybergen lutheriaen relaps gebannen synde op zyn
lyf uuyt allen onsen landen onsen raide van brabant subiect
wesende hem soude tot geffene voirs. gehouden ende aldaer
verkeert hebben ten wel wetende ende aensiene des suppliants
die daer mede soude geconverseert hebben sonder den selven
te hebben geapprehendeert oft aengetast mits welcken
hy suppliant soude gedelinqueert hebben tegen tplaccaet
gepubliceert op dextirpatie vander heresie lutheriane
ende hoe wel de suppliant aen tgene des voirs. is
egheenssins en heeft gemeyndt te mesdoene gemerct
tvoirs. placcaet to geffene voirs. noyt en is gepubliceert
geweest hoe wel men aldaer alle andere edicten ende
placcaten gewoenlyck is te publicerene zoe wanneer men
die aldaer heeft moeten observeren ende onderhouden
soe oick die voirs. aert van lyberghen tot geffene voirs.
wel twee oft meer jaeren hadde geconverseert ende
verkeert eer die suppliant tot geffene onder schoutet geworden
is meynende alzoe de suppliant dat hy hadde remis
gelyck daer af was gemeyn fame voix ende gesach dwelck
den suppliant soe veel meer geinduceert heeft te geloovene
gemerct die heere van geffene den selven nyet en heeft
geapprehendeert noch ingsgelyck onse scouthet vanden
bossche die nochtans nyet en ignoreerden dat de voirs.
aert aldaer verkeerende was ende hy suppliant maer onder
schoutet en was ende sonder assisten$$$ den selven aert
nyet en soude hebben kunnen geapprehenderen desen
nochtans nyet tegenstaende ende oick datmen den suppliant
nyet en soude kunnen geimponeren dat hy selve
vander voirs. secte oyt soude besmet oft suspect
geweest zyn soe beducht hy hem nochtans dat
gemerct hij is een arm schamel geselle ende de costen vanden
processe tegen onsen procureur egheenssins en soude kunnen
langer verdragen dat hij mits dyen ende anderssins soude
commen in grooter schaden schanden ende confusie en wordde
hem hierop nyet versien met onsen gracien ende oepenen brieven
van abolitie ende perdoene alzoe hij seegt ons om de
selve oitmoedelyck biddende waer om zoe eest
dat wij desen aengesien ende daerop gehadt dadvys van onsen
voirs. procureur generaerl in brabant den voirs. suppliant geneycht
wesende tot zynder voirs. beeden ende supplicatien ende
willende hem in desen prefereren gracie voer rigeur van justicien
hebben in gevalle als boven vergheven ende quytgeschouwen
vergheven ende schelden quyte uuyt onsen sunderlinger gracien
by desen tmesuzen? ende overtredinge van onsen voirs. placcaten
boven vercleert mitsgaders alle peyne ende boete corporele
ende criminele daer inne hy ter saken voirs. met desser
aencleeft tegens ons ende iusticie mesdaen ende mesbruyct
mach hebben ende hebben hem als daeraf weder
gestelt ende gerestitueert stellen weder ende restitueren
tot zynen goeden fame ende naeme in onse voirs. lande
ende hertochdom van brabant ende allen anderen onsen
landen ende heerlicheyden mitgaders tot zynen onverbeurden
goeden in dyen hy eenighe heeft geleden ende in alder manieren
zoe hij was voer de geschiedenisse vanden voirs. mesuse
imponerende hierop een eeuwich zwijgen ende s$ilencie
onsen voirs. procureur general van brabant ende allen anderen
onsen ende der smaelre heeren iusticieren ende officieren
ons voirs. lants wye zij zijn ende tot dyen
abolerende ende te nyeuwte doene proces teghen hem als
voere bij onse voirs. procureur geintenteert behoudelyck dat
de voirs. suppliant in plaetse van civile beternisse sal
tot onsen behoef gehouden wesen te betaelene in handen
van onsen ontfangere vanden exploicten in brabant die daer
af gehouden wordt rekeninge bewijs ende reliqua te doene
tonsen proffyte daer ende soe dat behoiren sal de
somme van twintich gouden karolus gulden eens
in de marge
$$$ van verantwoordinghe
byden ontfanger vanden
expl exploiten